Tupa

Deng matunud a tupa (domestic sheep king Ingles) animal lang maki apat a bitis, ruminant ampong mammal a sesesen da reng tau ba rong pakinabangnan. Kalupa da lang paris a taliring bitis (even-toed) deng aliwang ruminant. Mapaliaring menibat la kareng maliap (wild) a mouflon ning Europa ampong Asia deng karaniwan a matunud a tupa.

Ing tupa ing metung kareng minunang diling animal a apatunud ning tau para king agrikultura. Keraklan, sesesen do reti para king karelang bulbul ampo ing karelang karni. Ing bulbul ning tupa o wool ing pekamagamitan king sanumang animal, at keraklan, kukuanan da iti kapamilatan ning pamanurud. Maulaga pa murin ing pamangamit kareng tupa para king karelang bulbul ampong karni; neng kai, magagamit murin ing karelang balat o gatas, at gagamitan da la murin deti king pamanyaliksik at siensia. 

Sesesen do reng tupa kareng alus eganaganang lugal a maki tau, at maulaga ing papil da kareng dakal a sibilisasiun. Ngening panaun tamu, ing Australia, New Zealand, deng bansang Patagonian, ampo ing Britania deng bangsang maralas a miyuyugne king pamanyese kareng tupa.

Suglung palual 

 Sheep! magazine 
 New Zealand Sheepbreeders Association
 Canadian Sheep Federation  
 National Sheep Association (UK)
 
 American Association of Small Ruminant Practitioners
 Cornell University Sheep Program 
 livingwithsheep.com 

Sese Animal

Sheep